
„აჭარის ავტონომიური რესპუბლიკის მთავრობის საქვეუწყებო დაწესებულების – ტურიზმისა და კურორტების დეპარტამენტის შექმნისა და დებულების დამტკიცების შესახებ” აჭარის ავტონომიური რესპუბლიკის მთავრობის 2006 წლის 14 დეკემბრის №90 დადგენილებაში ცვლილებებისა და დამატებების შეტანის თაობაზე

 „აჭარის ავტონომიური რესპუბლიკის ნორმატიული აქტების შესახებ” აჭარის ავტონომიური რესპუბლიკის კანონის 26-ე მუხლისა და „აჭარის ავტონომიური რესპუბლიკის მთავრობის სტრუქტურის, უფლებამოსილებისა და საქმიანობის წესის შესახებ” აჭარის ავტონომიური რესპუბლიკის კანონის მე-8 მუხლის შესაბამისად:
1. „აჭარის ავტონომიური რესპუბლიკის მთავრობის საქვეუწყებო დაწეს​ებულების – ტურიზმისა და კურორტების დეპარტამენტის შექმნისა და დებულების დამტკიცების შესახებ” აჭარის ავტონომიური რესპუბლიკის მთავრობის 2006 წლის 14 დეკემბრის №90 დადგენილებაში და ამ დადგენილებით დამტკიცებულ „აჭარის ავტონომიური რესპუბლიკის მთავრობის საქვეუწყებო დაწესებულების – ტურიზმისა და კურორტების დეპარტამენტის დებულებაში” (გაზეთი „აჭარა” 20.12.06, №232 (22.737), გვ. 10) შეტანილ იქნეს შემდეგი ცვლილებები და დამატებები:
ა) დადგენილების მე-3 პუნქტი ჩამოყალიბდეს შემდეგი რედაქციით:

„3. აჭარის ავტონომიური რესპუბლიკის მთავრობის საქვეუწყებო დაწესე​ბულების – ტურიზმისა და კურორტების დეპარტამენტის საჯარო მოსამსა​ხურეთა რიცხოვ​ნობა განისაზღვროს 24 (ოცდაოთხი) საშტატო ერთეულით.”;
ბ) დებულების მე-4 მუხლის 1-ლი პუნქტი ჩამოყალიბდეს შემდეგი რედაქციით:
„1. დეპარტამენტს ხელმძღვანელობს თავმჯდომარე, რომელსაც თანამდებობაზე ნიშნავს და თანამდებობიდან ათავისუფლებს აჭარის ავტონომიური რესპუბლიკის მთავრობის თავმჯდომარე. დეპარტამენტის თავმჯდომარეს ჰყავს პირველი მოადგილე და მოადგილე, რომლებსაც დეპარტამენტის თავმჯდომარის წარდგინებით თანამდებო​ბაზე ნიშნავს და თანამდებობიდან ათავისუფლებს მთავრობის თავმჯდომარე.”;
გ) დებულების მე-4 მუხლის მე-3 პუნქტი ჩამოყალიბდეს შემდეგი რედაქციით:

„3. დეპარტამენტის თავმჯდომარის მიერ თავისი უფლებამოსილების განხორციელების შეუძლებლობისას, მისი ადგილზე არყოფნისას ან უფლე​ბამოსილების ვადამდე შეწყვეტის შემთხვევაში დეპარტამენტის თავმჯდომარის მოვალე​ობას ასრულებს მისი პირველი მოადგილე, ხოლო ამ უკანასკნელის ადგილზე არყოფნისას, დეპარტამენტის თავმჯდომარის მოვალეობას ასრულებს მისი მოად​გილე”; 
დ) დებულების მე-5 მუხლის 1-ლი პუნქტი ჩამოყალიბდეს შემდეგი რეადაქ​ციით:
„1. დეპარტამენტის სტრუქტურული ერთეულებია:
ა) სტატისტიკის განყოფილება;
ბ) მარკეტინგისა და რეკლამის განყოფილება;
გ) ადმინისტრაციული განყოფილება;
დ) ტურისტული პროდუქტისა და სერვისის განყოფილება;
ე) ბუღალტერია.”;
ე) დებულების მე-5 მუხლის მე-3 პუნქტის „ა“ და „გ“ ქვეპუნქტების სათაურები ჩამოყალიბდეს შემდეგი რედაქციით:
„ა) სტატისტიკის განყოფილება:”
„გ) ადმინისტრაციული განყოფილება:“;
ვ) დებულების მე-5 მუხლის მე-3 პუნქტს დაემატოს შემდეგი რედაქციის „დ“ ქვეპუნქტი:
„დ) ტურისტული პროდუქტისა და სერვისის განყოფილება:
დ.ა) შეიმუშავებს წინადადებებს აჭარის ავტონომიური რესპუბლიკის ტერიტორიაზე ახალი ტურისტული პროდუქტის შექმნის თაობაზე;
დ.ბ) ახორციელებს ახალი ტურისტული პროდუქტების ბაზარზე დამკვიდრების ხელშეწყობას, ასევე უკვე არსებული ტურისტული პროდუქტების განახლებას და გაუმჯობესებას;
დ.გ) უზრუნველყოფს აჭარის ტერიტორიაზე მომსახურების სფეროში დასაქ​მებული პერსონალისთვის სემინარების და ტრენინგების ჩატარებას მათი კვალიფიკაციის ამაღლების მიზნით;
დ.დ) შეისწავლის ტურისტულ-საკურორტო მომსახურების სფეროში უცხო ქვეყნების გამოცდილებას, ახდენს მის განზოგადებას და გამოყენებას;
დ.ე) ახორციელებს სხვადასხვა სახის კვლევებს ტურისტული სერვისის ხარისხის შესახებ და ამ კვლევების ანალიზის საფუძველზე შეიმუშავებს მისი გაუმჯობესების ხერხებს;
დ.ვ) უზრუნველყოფს სხვადასხვა ღონისძიებების გატარებას, რომლებიც ხელს შეუწყობს აჭარის ავტონომიურ რესპუბლიკას გახდეს კონკურენტუნარიანი მომსა​ხურების სფეროში როგორც ეროვნულ, ისე საერთაშორისო ტურისტულ ბაზარზე;
დ.ზ) ახორციელებს აჭარის ავტონომიური რესპუბლიკის ტერიტორიაზე არსე​ბული ტურისტული ადგილებისა და ღირსშესანიშნაობების მისასვლელებთან საინფორმაციო დაფებისა და საგზაო ნიშნულების განთავსების მონიტორინგს.”.
2. დადგენილება ამოქმედდეს გამოქვეყნებისთანავე. 
მთავრობის თავმჯდომარე 

